钦定古今图书集成/明伦汇编/闺媛典/第106卷 > 皇清十二 > 鲁赫妻徐氏〈李氏附〉
## 钦定古今图书集成/明伦汇编/闺媛典/第106卷 > 皇清十二 > 鲁赫妻徐氏〈李氏附〉

按《广州府志》：“徐氏，新会人，庠生鲁赫妻。年二十八，遭甲午之变，夫被掳，徐从容语兵曰：‘吾夫已瘦毙，杀之何为？苟舍之，则妾之身家皆公有也’。” 兵然之，踞其家，徐密告夫别窜。届晚，兵逼污徐抱幼女大骂拒之。兵怒杀徐，又逼其妾李氏，李亦大骂死。